Nikolai Blumberg

Nikolai Alexander Julius Blumberg (3. aprill 1869 Tartu Liivimaa kubermang Venemaa keisririik – 8. september 1926 Võru Võru maakond Eesti Vabariik), oli Eesti vaimulik.

Nikolai Blumberg õppis Tartu ülikooli usuteaduskonnas aastatel 1887–1891, ordineeriti 6. juunil 1893.

Ta oli aastatel 1893–1896 Vändra koguduse adjunktpastor. 1896. aastal teenis ajutiselt Põltsamaa kogudust, kuid teda ei kinnitatud kogudusepastoriksRiho Saard, Härraskirikust rahvakirikuks, lk 150-155, misjärel ta sai pastorikoha Venemaal Venemaa Evangeeliumi Luteriusu Kiriku Moskva konsistooriumiringkonnas 1896. aastast OmskisKonstantin Ernst Nicolaus Blumberg, Album Academicum Universitatis Tartuensis 1918-1944, teenides ka Siberi eesti külade luterlasiJüri Meomuttel, Eesti asunikud laialises Wene riigis. Esimene katse sõnumid kõikide Eesti asunduste üle tuua, Tartu, Postimees, 1900, lk 29, 31, 32 ja aastatel 1904–1918 Jekaterinburgis.

Eesti iseseisvumisel naasis Eestisse ja oli 1919. aastal Pühalepa Laurentsiuse koguduseKirikuõpetaja Nikolai Blumberg, www.muis.ee ja Kärdla Johannese koguduse kirikuõpetaja, 1920–1926 Võru Katariina koguduse kirikuõpetaja.Blumberg, Nikolai - Võru koguduse õpetaja, www.muis.ee

Nikolai Blumberg suri 1926. aastal Võrus ja on maetud Võru kalmistule.
Wõru õpetaja N. Blumberg †. Postimees, nr. 246, 11. september 1926

 Viited 

Kategooria:Vändra Martini koguduse vaimulikud
Kategooria:Tartu Ülikooli usuteaduskonna vilistlased
Kategooria:Liivimaa vaimulikud
Kategooria:Venemaa luteriusu vaimulikud
Kategooria:Pühalepa Laurentsiuse koguduse vaimulikud
Kategooria:Kärdla Johannese koguduse vaimulikud
Kategooria:Võru Katariina koguduse vaimulikud
Kategooria:Võru linnakalmistule maetud
Kategooria:Sündinud 1869
Kategooria:Surnud 1926